

# A) O turnaji SOH U12

Organizátorom Slovak Open Handball U12 2019 mladších žiakov a žiačok  je ........................................................................ v spolupráci so Slovenským zväzom hádzanej. Organizátor bude určený na základe vyhodnotenia prihlášok. Záujemcovia o usporiadanie turnaja SOH U12 2019 môžu zasielať svoje prihlášky na SZH do 30.novembra 2018 – e-mail: halasova@slovakhandball.sk - k prihláške priložiť rozpočet – predbežné vyčíslenie nákladov na ubytovanie, strava a pod.

V roku 2019 sa uskutoční 5**. ročník turnaja** a to v termíne od **14. do 16. júna 2019.**

## Zúčastniť sa môžu družstvá v týchto vekových kategóriách:

A chlapci - narodení po 1.1.2006
B dievčatá - narodené po 1.1.2006

Ubytovanie účastníkov turnaja je organizované v školách alebo internátoch, popr. je možné zariadiť ubytovanie v penzióne alebo ubytovanie vlastné.

Finále turnaja vo všetkých kategóriách sa bude konať v nedeľu.

# B) Reglement turnaja

## 1. Vekové kategórie

SOH je mládežnícky turnaj pre chlapcov a dievčatá v týchto vekových kategóriách:

A chlapci - narodení po 1.1.2006
B dievčatá - narodené po 1.1.2006

V príslušnej kategórii môžu štartovať hráči a hráčky mladší. Štart starších hráčov pre jednotlivé kategórie nie je povolený. Pokiaľ nastúpi na zápas hráč(-ka) starší ako povoľujú pravidlá turnaja, družstvo bude vylúčené a jeho zápasy sa nezapočítavajú.
Každý hráč(-ka) môže v rámci jednaj kategórie nastúpiť iba za jedno družstvo.
Na turnaji môžu štartovať kluby, CVČ a školské družstvá.

## ****2. Ihriská****

Turnaj sa hrá výhradne v krytých halách s ihriskom o rozmeroch 40 m x 20m.

## 3. Pravidlá

Hrá sa podľa platných pravidiel IHF a súťažného poriadku SZH. V obrannej fáze hry je povolene používať priestorové obranne systémy alebo osobnú obranu všetkých hráčov. TMK SZH a KM SZH zakazuje hrať počas turnaja kombinované obranné systémy 1+5, 2+4, 3+3. Sankcie za nedodržanie nariadenia: progresívne trestanie realizačného tímu družstva, napomenutie, 2-minutove vylúčenie, červená karta – diskvalifikácia.

Gól za dva body sa neuplatňuje.

## 4. Lopty

A- chlapci, B- dievčatá hrajú s loptami veľkosti č.1.
Organizátor si vyhradzuje právo dodať k zápasom vlastné lopty dodané partnermi.

## 5. Zápasy

Organizátor garantuje každému družstvu odohranie minimálne 6 zápasov. Zápasy mladších žiakov a žiačok sa budú hrať 2 x 15 minút s prestávkou 2 minúty na výmenu strán. Na každý zápas budú delegovaní dvaja rozhodcovia. Na zápas môže nastúpiť maximálne 16 hráčov z jedného družstva, ktorí musia byť uvedení v zápise. Na zápase musí byť prítomný minimálne jeden avšak maximálne štyria vedúci družstva, ktorí musia byť tiež uvedení v zápise. Počas turnaja sú povolené len priestorové obranné systémy alebo celoplošná osobná obrana.

## 6. Hrací systém

Hrací systém bude zostavený podľa počtu prihlásených družstiev.

## 8. Overenie totožnosti

Pre potreby prípadnej kontroly platí, že zahraniční účastníci sú povinní sa preukázať cestovným pasom alebo ID kartou s fotografiou.  Hráči zo Slovenskej republiky platným registračným preukazom Slovenského zväzu hádzanej za príslušný klub štartujúci na turnaji. Družstvá reprezentujúce základnú školu, alebo CVČ štartujú na potvrdenú súpisku vysielajúcou organizáciou.

## 9. Súpiska

Každé družstvo musí mať súpisku, ktorú odovzdá najneskôr v deň príchodu. Súpiska družstva obsahuje hráčov (-ky), ktorí podľa reglementu môžu hrať za konkrétne družstvo prihláseného klubu s dátumom narodenia. Na súpiske musia byť uvedení členovia realizačného tímu. Súpisku je možno vyplniť na mieste registrácie.

## 10. Zdravotné zabezpečenie

Organizátor upozorňuje, že každý účastník turnaja štartuje na vlastné nebezpečenstvo. V halách bude prítomná zdravotná služba pre prípad prvej pomoci a ošetrenie drobných zranení. V prípade zranenia, ktoré si vyžiada ošetrenie v nemocnici, si náklady na ošetrenie alebo pobyt v nemocnici hradia účastníci sami. K ošetreniu v nemocnici je nutné mať u seba stále preukaz zdravotnej poisťovne alebo doklad o poistení v zahraničí.

## 11. Riadiaca komisia

Všetky prípady neuvedené v Pravidlách hádzanej IHF alebo v oficiálnom reglemente turnaja budú riešené riadiacou komisiou, ktorá bude riešiť všetky protesty, odvolania a sťažnosti na priebeh športovej časti turnaja. Riadiacu komisiu určí organizátor.

## 12. Ceny

### Ocenenie najlepších družstiev

Organizátor odmeňuje cenami najúspešnejšie družstva turnaja, družstvá umiestnené na prvých troch miestach v každej kategórii. Družstvá na prvom, druhom a treťom mieste dostanú medaile a pohár.

Organizátor si vyhradzuje právo zmeniť rozsah a spôsob ocenenia najlepších družstiev.

### Ocenenie najlepších hráčov

Na základe výkonov vo finálových zápasoch bude vybraný najlepší hráč (-ka), ktorí dostanú vecné ceny od partnerov turnaja. Organizátor si vyhradzuje právo zmeniť rozsah a spôsob ocenenia najlepších hráčov.

### 13. *Dotácia SZH*

SZH poskytne víťazom krajských súťaží v kategórii mladšieho žiactva dotáciu, viď. Rozpis Majstrovstiev SR v hádzanej staršieho žiactva 2018/2019, bod A/10.

SZH zabezpečí poháre a medaile pre umiestnené družstvá na prvých troch miestach.

SZH hradí náklady na rozhodcov, delegátov počas turnaja ako aj odmeny:

Odmeny brutto:

rozhodcom - 7 ,-Eur/Brutto/ osoba / zápas

delegát - 50 ,- Eur/Brutto/ osoba / deň

# C) Ubytovanie

## Organizácia ubytovania

# Ubytovanie účastníkov je zabezpečené na školách (v triedach), internátoch, resp. penziónoch. Účastníci si môžu zariadiť vlastné ubytovanie. Každý účastník turnaj platí tzv. „Účastnícku kartu“ za účasť na turnaji 10,- Euro/osoba.

# D) Stravovanie

## Organizácia stravovania

# Stravovanie účastníkov bude organizátorom zabezpečené v školských jedálňach.

# E) Platby

## Dôležité termíny pre registráciu a platby

* **17.5.2019**  - konečný termín pre podanie prihlášky /resp.termín si určí organizátor/
* **24.5.2019**  - konečný termín pre zaplatenie poplatkov/resp.termín si určí organizátor/

## F) Platby organizátorovi

Všetky poplatky (t.j. vklad do turnaja, poplatky za ubytovanie a stravovanie) musia byť zaplatené do **24.5.2019** organizátorovi turnaja. (presný termín si určí organizátor turnaja)

|  |  |  |
| --- | --- | --- |
|  |  |  |
|  |  |  |  |
| **Potrebné údaje pre platbu zo Slovenskej republiky :**Názov účtu:Číslo účtu IBAN:Adresa banky:**Potrebné údaje pre platbu zo zahraničia (v Eur):**Názov účtu:Číslo účtu IBAN:SWIFT:Adresa banky: |  |  |  |

**G) Kontakt**

Organizátor : ....

Slovenský zväz hádzanej, Trnavská cesta 37, 831 04 Bratislava

 Martina Halásová-sekretár mládeže: halasova@slovakhandball.sk

Začiatok formulára

Schválené VV SZH dňa 25.09.2018

Ferdinand Minarovský Jaroslav Holeša

predseda KM SZH predseda VV SZH